སྤྱི་ཚོགས་ནི་འགལ་ཟླ་དང་མཐུན་སྦྱོར་གཉིས་ལྡན་གྱི་ཕུང་བོ་ཞིག་ཡིན་ཕྱིན།སྤྱི་ཚོགས་ཀྱི་དབང་ཆ་འཛིན་མཁན་དག་གིས་རང་གི་ཉེ་རིང་ཆགས་སྡང་ཞིག་གིས་འགལ་ཟླ་དེ་དག་ཚར་གཅོད་བཟོས་ཞིང་མཐུན་སྒྲིལ་ཁོ་ན་གནས་པའི་རྫོགས་ལྡན་གྱི་མི་རིགས་ཞིག་བཞེངས་དགོས་ཟེར་ན།དེ་ནི་སྤྱི་ཚོགས་འཕེལ་བསྐྱོད་ཀྱི་ཆོས་ཉིད་བཅོས་བསྒྱུར་བྱེད་པའི་ཧམ་པ་རང་ཡིན་ཏེ།དེ་འདྲིའི་ལས་སྟངས་ཀྱི་མཐའ་འབྲས་ནི་དམིགས་ཡུལ་དང་ཡོངས་སུ་ལྡོག་ཏེ།སྤྱི་ཚོགས་ཀྱི་གྲུབ་ཆ་དང་ནུས་ཤུགས་དེ་དག་རང་ལམ་ནས་ཁ་བྱོལ་ཏེ།འགལ་ཟླ་ཛ་དྲག་ཏུ་ཕྱིན་འགྲོ་བ་མ་ཟད།སྤྱི་ཚོགས་ཀྱི་གོང་བུ་དེ་ཕྱིར་མི་ལྡོག་པའི་ཉེན་ལམ་ལ་ཁྲིད་འགྲོ་བ་ཡིན།འུ་དུམ་བཙན་པོའི་ལོ་རྒྱུས་ནི་གནས་ལུགས་དེའི་གསོན་དཔེ་རེད།